John Davis Lodge
<s>John Davis Lodge (20. oktobar 1903 – 29. oktobar 1985) bio je američki glumac, diplomat i republikanski političar koji je od 1951. do 1955. godine služio kao guverner države Connecticut.</s>

<s>Rođen je u jednoj od najuglednijih američkih podorica; otac mu je bio pjesnik George Cabot Lodge, a djed uticajni republikanski senator Henry Cabot Lodge.</s><s>Lodge je diplomirao pravo na Harvardu i nakratko početkom 1930-ih radio kao advokat u New Yorku prije nego što se odlučio posvetiti glumi.</s><s>1930-ih je nastupao u hollywoodskim filmovima, a potom se preselio u Britaniju, a zbog toga što je tečno govorio francuski je nastupao i u francuskim filmovima, uključujući historijski film Od Mayerlinga do Sarajeva 1940. godine gdje je tumačio lik nadvojvode Franje Ferdinanda.</s>

<s>Drugi svjetski rat ga je potakao da se vrati u domovinu.</s><s>Po ulasku SAD u rat se priključio ratnoj mornarici te služio kao oficir za vezu sa De Gaulleovim snagama.</s><s>Nakon završetka rata se neko vrijeme bavio proučavanjem ekonomije, ali je 1946. izabran u Predstavnički dom Kongresa.</s><s>Godine 1950. je izabran za guvernera; četiri godine kasnije je to mjesto napustio, kada ga je porazio demokratski protivkandidat Abraham A. Ribicoff.</s><s>Lodgea je njegov guvernerski mandat učinio prvim istaknutim hollywoodskim glumcem na tako važnoj političkoj funkciji, deceniju prije njegovog znatno poznatijeg kolege Ronalda Reagana.</s><s>Nakon prestanka mandata je obavljao niz diplomatskih i drugih javnih funkcija.</s>

<s>Lodge je od 1929. bio u braku sa glumicom i plesačicom Francescom Braggioti koja mu je rodila dvije kćeri - Lily i Beatrice.</s>

<s>Filmografija 
Djelomična lista:
 The Woman Accused (1933)
 Little Women (1933)
 The Scarlet Empress (1934)
 The Little Colonel (1935)
 Koenigsmark (1935)
 The Tenth Man (1936)
 Ourselves Alone (1936)
 Sensation (1936)
 Bulldog Drummond at Bay (1937)
 Premiere (1938)
 Queer Cargo (1938)
 Bank Holiday (1938)
 Lightning Conductor (1938)
 Sarajevo (1940)</s>

<s>Bibliografija</s>

<s>Izvori</s>

<s>The Political Graveyard</s>

<s>Vanjske veze</s>

<s></s>

<s>Američki teatarski glumci
Američki filmski glumci
Američki političari
Američki diplomati</s>

